62020CO0081_INF
Ordonanța Curții (Camera a șaptea) din 22 iunie 2021 –Mitliv Exim
(Cauza C‑81/20) (
1
)
„Trimitere preliminară – Articolul 53 alineatul (2) și articolul 99 din Regulamentul de procedură al Curții – Taxa pe valoarea adăugată (TVA) – Directiva 2006/112/CE – Drepturi fundamentale – Principiul ne bis in idem – Cumul de sancțiuni penale și administrative – Inaplicabilitate – Obligații fiscale accesorii – Dobânzi aferente unei sume plătite de contribuabil în cadrul unei proceduri penale”
Întrebări preliminare – Admisibilitate – Necesitatea de a furniza Curții suficiente precizări asupra contextului factual și normativ – Întindere – Cerere care nu furnizează în mod suficient de detaliat contextul factual și normativ – Imposibilitatea Curții de a da un răspuns util instanței de trimitere – Inadmisibilitate vădită
[art. 267 TFUE; Statutul Curții de Justiție, art. 23; Regulamentul de procedură al Curții, art. 53 alin. (2) și art. 94]
(a se vedea punctele 28-36)
Dispozitivul
Articolele 2 și 63 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretate în sensul că, în cazul în care au avut loc operațiuni taxabile, iar taxa pe valoarea adăugată aferentă este exigibilă, o plată, fie și provizorie, prin care se urmărește onorarea creanței fiscale corespunzătoare nu poate fi considerată ca fiind nedatorată și nu poate genera dobânzi în beneficiul contribuabilului care a efectuat‑o.
(
1
)	JO C 279, 24.8.2020.